Document ID: 31992R1675

ΚΑΝΟΝΙΣΜΟΣ (ΕΟΚ) αριθ. 1675/92 ΤΗΣ ΕΠΙΤΡΟΠΗΣ της 29ης Ιουνίου 1992 για την τροποποίηση του κανονισμού (ΕΟΚ) αριθ. 1730/87 για τον καθορισμό των κανόνων ποιότητας για τα επιτραπέζια σταφύλια
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1156/92 (2), και ιδίως το άρθρο 2 παράγραφος 2,
Εκτιμώντας:
ότι στο παράρτημα του κανονισμού (ΕΟΚ) αριθ. 1730/87 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 658/92 (4), καθορίζονται οι κανόνες ποιότητας για επιτραπέζια σταφύλια- ότι στο παράρτημα καθορίζεται ο κατάλογος των ποικιλιών-
ότι έγινε λάθος στον κατάλογο "β) μικρόραγες ποικιλίες" όπου η ποικιλία "Panse blanche" θεωρείται συνώνυμη της ποικιλίας "Panse Precose" που είναι εσφαλμένο σύμφωνα με τις ληφθείσες πληροφορίες και συνεπώς θα πρέπει να διορθωθεί ανάλογα-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα του κανονισμού (ΕΟΚ) αριθ. 1730/87 προσάρτημα "Κατάλογος ποικιλιών, μη περιοριστικός", στοιχείο β) "μικρόραγες ποικιλίες" στη γραμμή "Panse Precoce", ο όρος "Panse blanche" που βρίσκεται σε παρένθεση διαγράφεται.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Ιουνίου 1992.

Labels: 7
3
17